Пети артилерийски полк

Пети артилерийски полк е български артилерийски полк, формиран през 1889 година, взел участие в Балканската (1912 – 1913), Междусъюзническата (1913), Първата (1915 – 1918) и Втората световна война (1941 – 1945).
Историята на полка започва на 25 април 1889 година, когато с телеграма №27 на инспектора на Артилерията в Шумен от 2 артилерийски полк се формира Пети артилерийски полк в състав от четири батареи и планински взвод.
През Балканската война (1912 – 1913) полкът се развръща в 5 скорострелен артилерийски полк, формира 5 нескорострелен артилерийски полк, влиза в състава на 4 пехотна преславска дивизия (3 армия) и е под командването на полковник Георги Манов.
Пети нескорострелен артилерийски полк е формиран на 17 септември 1912 година от състава на Пети артилерийски полк. Състои се от щаб, две артилерийски отделения и нескорострелен взвод. Влиза в състава на 4 пехотна преславска дивизия. Командването на полка се поема от подполковник Димитър Кацаров. Разформиран е след края на Междусъюзническата война (1913) на 1 октомври 1913 година.
По време на Първата световна война (1915 – 1918) 5 артилерийски полк се състои от три артилерийски отделения, като 3 отделение е формирано при мобилизацията. Влиза в състава на 4 артилерийска бригада от 4 пехотна преславска дивизия.
При намесата на България във войната полкът разполага със следния числен състав, добитък, обоз и въоръжение:
На 1 декември 1920 година съгласно предписание № 6895 по 4 дивизионна област и в изпълнение на клаузите на Ньойския мирен договор полкът е реорганизиран в 5 артилерийско отделение. На 20 декември 1927 година отново се развръща в полк, като 5 артилерийски полк, но носи явното название отделение до 1938 година.
По време на Втора световна война (1941 – 1945) през 1941 и 1942 – 1943 година полкът е на Прикриващия фронт и при Черноморската отбрана, участва в преследване на партизани, както и в първата фаза на заключителния етап на войната в състава на 4 пехотна преславска дивизия.
За времето в което полкът отсъства в мирновременния си гарнизон, на негово място се формира допълваща батарея. През месец декември 1944 г. същата при завръщането на полка от фронта се разформирова.
През април 1948 г. полкът получава и носи наименованието под. 3240, на 1 ноември 1946 г. е преименуван на Четвърти дивизионен артилерийски полк, а през 1952 г. е преименуван на Четиридесет и седми оръдеен артилерийски полк. През есента на 1952 г. полкът носи явното наименование под 65350. Съгласно строго секретно писмо № 0073 от 23 март 1961 г. от 18-а мотострелкова дивизия полкът е преименуван на Четиридесет и седми учебен артилерийски полк, което влиза в сила от 15 април 1961 г. С нов мирновременен щат № В-3408 от 6 октомври 1988 г. на мирновременната част се придава нов организационен състав, а полка е с наименование Четиридесет и седми отдел за подготовка на артилерийски резерви и съхранение на въоръжение и техника. На основание извлечение от министерска заповед № -ОХ-00515 от 7 юли 1998 г. полкът е разформиран по щат № 3480 за мирно време. За военно време се реорганизира по нов щат № – В- 1043 и е подчинен на управлението на 18-а механизирана дивизия. До 30 октомври 1998 г. се извършва предислоциране от Търговище в Шумен и неговото разформиране.
През годините полкът носи различни имена според претърпените реорганизации:
През годините военното формирование има следното командване: